oEgalitatea de gen în domeniul culturii; Comisia a finanțat un studiu privind disparitățile de gen în sectoarele culturale și creative, publicat în septembrie 2020. Un grup de lucru MDC al statelor membre privind egalitatea de gen în sectoarele culturale și creative și-a prezentat, în iunie 2021, raportul final, care include o serie de recomandări adresate responsabililor de elaborarea politicilor, instituțiilor culturale și de învățământ. Reprezentanții sectoarelor culturale și creative s-au reunit în cadrul dialogului structurat „Voices of Culture” pentru a discuta aspectul echilibrului de gen în sectoarele culturale și creative și și-au publicat raportul în februarie 2020. În plus, în decembrie 2020, au fost adoptate Concluziile președinției Consiliului European privind egalitatea de gen în domeniul culturii.

-a oferit sprijin pentru realizarea unui studiu ca parte a proiectului la scară largă „Europe Beyond Access”, care să exploreze cunoștințele (lipsa cunoștințelor) în rândul principalilor manageri culturali în ceea ce privește (a) activitatea artiștilor cu handicap, (b) modul în care programele lor pot fi puse la dispoziția acestora și (c) modul în care programele lor pot fi puse la dispoziția persoanelor cu handicap;

În plus, Comisia sprijină industriile culturale și creative, în special întreprinderile creative și antreprenorii, prin intermediul rețelelor transsectoriale de sprijin pentru întreprinderi: Rețeaua întreprinderilor europene (EEN) și Platforma de cooperare a clusterelor europene (sprijinirea IMM-urilor, colaborarea în rețea, internaționalizarea, stabilirea de contacte între întreprinderi etc.). Acțiunile specifice stimulează competențele, profesionalizarea și formarea la locul de muncă prin:

K. Cercetarea și inovarea

Cadrul de politică și principalele priorități

Programul-cadru Orizont 2020 (2014-2020) al UE a pus la dispoziție fonduri în valoare de 77 de miliarde EUR pentru acțiuni de cercetare și inovare în jurul celor trei priorități ale sale: excelența științifică, poziția de lider în sectorul industrial și provocările societale; cultura s-a aflat în principal sub egida „Provocărilor societale”. Programul-cadru Orizont Europa pentru perioada 2021-2027 include un cluster de cercetare dedicat culturii, creativității și societății favorabile incluziunii. Clusterul 2 beneficiază de un buget total de 2,28 miliarde EUR, cu 400 de milioane EUR disponibile în perioada 2021-2022, și se axează pe trei domenii de intervenție, toate fiind relevante pentru ODD: democrația și guvernanța, patrimoniul cultural și industriile culturale și creative, precum și transformările sociale și economice. El acordă o atenție deosebită „sprijinirii apariției unor forme noi de expresie culturală”.

Acțiunile strategice și principalele exemple

Destinația 2 privind patrimoniul cultural și industriile culturale și creative a investit peste 100 de milioane EUR în cererile de propuneri din perioada 2021-2022 prin intermediul a trei piloni principali: acțiuni verzi, digitale și de inovare, în care cultura este un motor pentru realizarea ODD în diferite moduri: abordarea competitivității și inovării economice, a coeziunii și incluziunii sociale, a durabilității mediului și a acțiunilor climatice. Activitățile de cercetare și de inovare desfășurate în cadrul acestei destinații vizează o mai bună protejare, conservare și restaurare a patrimoniului cultural european, promovarea artelor și creșterea competitivității industriilor culturale și creative europene prin utilizarea unor tehnologii mai ecologice și digitalizate/de vârf.

Primul program de lucru pentru perioada 2021-2022 a inclus acțiuni de cercetare în cadrul cărora industriile culturale și creative au rolul de motoare ale inovării și care necesită implicarea și angajarea acestora într-un mod activ în colaborări multidisciplinare și transsectoriale în domeniul cercetării. Printre principalele subiecte se numără:

·tehnologii și materiale verzi pentru patrimoniul cultural;

·gestionarea participativă și finanțarea durabilă a muzeelor și instituțiilor culturale;

·industriile culturale și creative ca motor al inovării și competitivității;

·conservarea și consolidarea patrimoniului cultural cu ajutorul tehnologiilor digitale avansate;

·meșteșuguri tradiționale pentru viitor;

·un ecosistem muzical european competitiv, echitabil și durabil;

·competitivitatea pe plan internațional a industriei cinematografice europene;

·efectele schimbărilor climatice și ale pericolelor naturale asupra patrimoniului cultural;

·jocurile și cultura care modelează societatea noastră;

·noul Bauhaus european – modelarea unui mod de viață mai ecologic și mai echitabil în cadrul unor societăți creative și favorabile incluziunii prin arhitectură, proiectare și arte.

În plus, la 22 iunie 2022, Institutul European de Inovare și Tehnologie (EIT) a desemnat o comunitate de cunoaștere și inovare (CCI) dedicată sectoarelor și industriilor culturale și creative (EIT Cultură și creativitate). Comunitatea va reuni actori-cheie din învățământul superior și din domeniul cercetării, precum și întreprinderi în vederea exploatării potențialului de inovare al sectoarelor relevante. CCI va facilita, de asemenea, tranziția digitală, verde și socială.

Pe lângă clusterul și acțiunile menționate anterior care vizează sectoarele și industriile culturale și creative în cadrul programului Orizont Europa, există, de asemenea, interconexiuni între cultură și obiectivele de cercetare în materie de durabilitate în cadrul clusterului 5 privind clima, energia și mobilitatea. Există subiecte și acțiuni specifice pentru aplicarea strategiilor de renovare care vizează eficiența energetică a clădirilor istorice, în special în cadrul destinației 4 a acestui cluster. Aceasta se axează pe clădirile și instalațiile industriale aflate în tranziție energetică și vizează realizarea unui parc imobiliar mai eficient și mai durabil prin renovarea și modernizarea clădirilor. În plus, în cadrul destinației 4, parteneriatul programat în comun Built4people are ca scop finanțarea unor proiecte de cercetare și de inovare pentru un „mediu construit durabil centrat pe cetățeni”, reunind părțile interesate din sectorul public și din cel privat pentru a crea căi de cercetare și inovare către durabilitate și o viață mai bună. Această abordare și accentul pus pe durabilitate oferă o dimensiune socială și culturală activităților și temelor finanțate în cadrul acestui parteneriat, în conformitate, în cea mai mare proporție, cu principiile noului Bauhaus european în ceea ce privește mediul construit (de exemplu, în ceea ce privește patrimoniul cultural și calitatea experienței). Printre principalele efecte preconizate ale destinației 4 se numără intenția de a obține un mediu construit de o mai bună calitate, mai accesibil din punctul de vedere al prețurilor și mai favorabil incluziunii, atenuând schimbările climatice și conservând mediul, protejând patrimoniul cultural, luând în considerare durabilitatea, circularitatea și estetica și asigurând totodată condiții de viață mai bune. În plus, inițiativele relevante legate de „Orașe culturale”, bazate pe proiecte grupate în cadrul programului Orizont 2020, au creat baza pentru numeroase acțiuni de colaborare, plasate sub responsabilitatea comunității. Acestea joacă un rol esențial în transformarea zonelor urbane istorice și în promovarea soluțiilor de regenerare a zonelor urbane în urma pandemiei de COVID-19. De exemplu, Comisia a coordonat activitatea unui grup de experți Orizont 2020 privind „orașul centrat pe factorul uman: oportunități pentru cetățeni prin cercetare și inovare”, prezentată în 2020, și a cartografiat toate inițiativele urbane, inclusiv cele care abordează cultura, în Raportul anual de cartografiere: cercetarea și inovarea în UE pentru orașe și în colaborare cu acestea (iunie 2021).